രാമായണം/സുന്ദരകാണ്ഡം/അധ്യായം19
<രാമായണം‎ | സുന്ദരകാണ്ഡം

             രാമായണം / സുന്ദരകാണ്ഡം
             രചന :വാല്മീകി 
             അദ്ധ്യായം 19

      
     
     തസ്മിന്നേവ തതഃ കാലേ രാജപുത്രീ ത്വനിന്ദിതാ.
     രൂപയൌവനസമ്പന്നം ഭൂഷണോത്തമഭൂഷിതം.
     
     തതോ ദൃഷ്ട്വൈവ വൈദേഹീ രാവണം രാക്ഷസാധിപം.
     പ്രാവേപത വരാരോഹാ പ്രവാതേ കദലീ യഥാ.
     
     ഊരുഭ്യാമുദരം ഛാദ്യ ബാഹുഭ്യാം ച പയോധരൌ.
     ഉപവിഷ്ടാ വിശാലാക്ഷീ രുദതീ വരവർണിനീ.
     
     ദശഗ്രീവസ്തു വൈദേഹീം രക്ഷിതാം രാക്ഷസീഗണൈഃ.
     ദദർശ ദീനാം ദുഃഖാർത്താം നാവം സന്നാമിവാർണ്ണവേ.
     
     അസംവൃതായാമാസീനാം ധരണ്യാം സംശിതവ്രതാം.
     ഛിന്നാം പ്രപതിതാം ഭൂമൌ ശാഖാമിവ വനസ്പതേഃ